آوروپا بیرلیگی‌نین تورکیه-ده‌کی نوماینده‌لیگی‌نین رهبری، سفیر نیکولاس مایر لاندروت تورکیه-‌نین آوروپا بیرلیگی ایله چوخ سیخ علاقه‌لری اولدوغونو بیل‌دیره‌رک آنادولو آژانسینا موصاحیبه‌سینده دئییب: "شومان بیاننامه‌سی (9 می 1950) اؤلکه‌لری داها اول ساواشا آپاران آغیر صنایع بیر داها دؤیوشه بیلمه‌یه‌جک شکیلده بیر آرایا گتیرمک مقصدی داشیییر. اونا گؤره ده 9 مای آوروپا گونونون اساس مئساژی باریش، دموکراسی، امکداش‌لیق، اینسان حاق‌لاری‌دیر.
تورکیه آوروپا بیرلیگینه عضوو دئییل، نامیزد اؤلکه‌دیر.
آوروپا بیرلیگی ایله چوخ سیخ علاقه‌لری اولان تورکیه "اراسموس+ اویرنجی" موبادیله‌سی کیمی بیر آوروپا پروقرام‌لارینی حیاتا کئچیریر. فردی سویه‌ده قارشی‌لیق‌لی علاقه‌ده‌ییک. اونا گؤره ده تورکیه خالقی آوروپا گونونو بیزیم کیمی سئوینجله قئید ائدیر و بونو گؤرمک چوخ خوش‌دور.
آوروپا اینتراگرسیونونون و آوروپا پروسه‌سی‌‌نین کؤک‌لری باریش، دموکراسی، اینسان حاق‌لاری‌دیر. تأسف کی، ایکی آی یاریم‌دان چوخ‌دور کی، روسیانین اوکراینایا قارشی آپاردیغی بو تجاووزکار ساواش ایله آوروپا قاره سینده ایکینجی دونیا محاربه‌سیندن بری گؤرونمه‌میش یئنی محاربه گؤروروک. بو، چوخ اوزوجودور. اونا گؤره ده اوکراینانی - اونون آزادلیق، اراضی بوتؤو‌لوگو و اگمنلیگی اوغروندا موباریزه‌سینی دستکله‌مه‌لیییک . بو، هامیمیز اوچون بیر چاغیریش‌دیر، آزادلیق موباریزه‌سی‌دیر".
